JayJayThrowThrow/commonwealth-wiki-mix huggingface dataset:
පර්යාවලෝකය-මූලික සංකල්පය

කිසියම් දර්ශනයක් පසුකර යන ආලෝකය නරඹන්නාගේ ඇස කරා පරිකල්පනීය ඍජුකෝණාස‍්‍රයක් (චිත‍්‍රය) තුලින් ගමන් කරන ආකාරය නිරූපනය කිරීම මගින් පර්යාවලෝකය කි‍්‍රයා කරයි.

අාශි‍්‍රත සංකල්පයන්

පහත සංකල්පයන් පර්යාවලෝකය හා සම්බන්ධිතව පවතී.
පූර්ව හුස්නය
ක්‍ෂිතිජ රේඛාව
අද්‍රෘෂ්‍යමාන ලක්‍ෂ

සියලූ පර්යාවලෝක ඇඳීම් නරඹන්නා එහි සිට කිසියම් දුරකින් සිටින්නේයැයි උපකල්පනය කරයි. නරඹන්නාට සාපේක්‍ෂව වස්තූන්ගේ පරිමාණය තීරණය කෙරේ. එමෙන්ම හැමවිටම වස්තූන් එකම පරිමාණයකින් ඉදිරිපත් නොකෙරේ. වෘත්තයක් බොහෝවිට ඉලිප්සයක් ලෙස නිරූපනය වියහැකි අතර සමචතුරස‍්‍රයක් ති‍්‍රපාදකයක් ලෙස නිරූපනය වියහැක. මෙකී විකෘතිවීම පූර්ව හුස්නය ලෙසින් හඳුන්වනු ලබයි.

පර්යාවලෝකන ඇඳීම්වල ව්‍යංග ක්‍ෂිතිජ රේඛාවක් වෙයි. එය නරඹන්නාගේ ඇසට කෙලින්ම ප‍්‍රිතිරුද්ධ පැත්තේ පිහිටා ඇත. එමඟින් වස්තුවේ ඈත අනන්තය නිරූපනය කෙරෙයි. එමඟින් දුර රේඛාවක ඝනකම මතට හකුලූවාලයි. එය පෘථිවියේ ක්‍ෂිතිජයට සමානය.

සමාන්තර රේඛා දෙකක් සහිත ඔනෑම දර්ශනයක පර්යාවලෝක නිරූපනයේ අද්‍රෘෂ්‍යමාන ලක්‍ෂ එකක් හෝ දෙකක් පවතී. මින් එකක් නරඹන්නාගේ ඇසට ඍජුවම ප‍්‍රතිවිරුද්ධ පැත්තේ ක්‍ෂිතිජ රේඛාව මත පිහිටයි. මෙය ‘ඈතට යන රේල් පාරක්’ දර්ශනය වන ආකාරයට සමාන සංසිද්ධියකි. ලක්‍ෂ දෙකක් පවතින චිත‍්‍රයන්හි එකිනෙකට වෙනස් කෝණයන් දෙකකට සමාන්තරව රේඛාවන් පවතී. ඇඳිමක අද්‍රෘෂ්‍යමාන ලක්‍ෂ ඕනෑම ගණනක් පැවතිය හැක. එනම් චිත‍්‍රයේ තලයට සාපේක්‍ෂව කෝණිකව පවතින සෑම සමාන්තර රේඛා කාණ්ඩයකටම එක් ලක්‍ෂයක් බැගිනි.

සමාන්තර රේඛාවන් බොහෝ ගණනක් පවතින පර්යාවලෝකයන් ගෘහනිර්මාණ ශිල්පී ඇඳිම්වල බොහෝවිට දැකගත හැක (ගෘහ නිර්මාණ ශිල්පියා බොහෝවිට x, y සහ z අක්‍ෂයන්ට සමාන්තර රේඛාවන් භාවිතා කරයි). ගෘහනිර්මාණ ශිල්පී ඇඳීම්වල ද්‍රෘෂ්‍යමාන ලක්‍ෂ එකක් දෙකක් හෝ තුනක් පමණක් ඇති පර්යාවලෝකනයක් ප‍්‍රායෝගිකව දැකගැනීම අසීරුය. ඉතාමත්ම සාමාන්‍ය නිවසක පවා බොහෝවිට මුදුන් වහලක් පවතින බැවින් අවම වශයෙන් සමාන්තර රේඛා කාණ්ඩයන් හයක්වත් පවතී. එනම් අද්‍රෘෂ්‍යමාන ලක්‍ෂ 6 ක් වත් පවතී.

මීට ප‍්‍රතිපක්‍ෂව ස්වභාවික දර්ශනයන්හි සමාන්තර රේඛා කාණ්ඩ එකක්වත් නොපවතී. එවැනි පර්යාවලෝකනයක අද්‍රෘෂ්‍යමාන ලක්‍ෂ එකක් හෝ නොපවතිනු ඇත.
අන්තෝනි වටේයු

සිතේරාගේ ගොඩබැසීම (1717 වීනස්ගේ උපන් බිම වු සිතේරා දූපතෙන් වෙන්වීම ආදරයේ සංක්ෂිප්ත බව මූර්තිමත් කරමින් එය විදහා පාන බව බොහෝ විචාරකයෝ පවසති. අන්තෝනි වටයෙන් (1684.10.10 – 1721.07.18) යනු චලනයේ හා වර්ණ වල උත්කෲෂ්ඨ බව පෙන්වු කෙටි කාලයක් ජීවත් වු ප්‍රංශ සිත්තරෙකි. බැරක සම්ප්‍රදායේ ඔහු විසින් පුනර්ජීවනය කළ අතර එය පසුව Rococo නම් විය. ගැමි හා ශාන්ත පරිසරයන්හි භූ දර්ශණ කලාව (Fetes glands) හදුන්වාදීමේ ගෞරවය ඔහුට හිමිවිය. ඉතාලියානු ප්‍රහසනයන්හි හා බැලේ වල ආභාෂය තුලින් ඔහුගේ වඩාත් ප්‍රචලිත නිර්මාණයන් සිදු විය.
References

http://en.wikipedia.org/wiki/Antoine_Watteau
සාම්ප‍්‍රදායික රූප සංයෝජනය-රීති හෝ මූලධර්ම

පහත මූලධර්මයන් අනුගමනය කිරීමෙන් සාම්ප‍්‍රදායික රූප සංයෝජනයක් ලබාගත හැක.

කෘතියේ අවධානයට ලක්වන කේණ්ද්‍රයක් පැවතිය යුතුය. එවිට එය හුදු රටාවක් බවට පත්වීම වැලකී යයි.
නරඹන්නාගේ ඇස ගමන්කරන දිශාව නරඹන්නාගේ බැල්ම රූපයෙන් ඇස් ඉවතට ගැනීමට පෙර රූපයේ සැම අංගයක් වෙතම මෙහෙයවිය යුතුය.
විෂය විස්තුව රූපයෙන් ඉවතට මුහුණලා නොතිබිය යුතුය.
චලනය වන වස්තූන් නිරූපනය කිරීමේදී ඒවාට ඉදිරියෙන්ම ඉඩ සැලසිය යුතුය.
පින්තූරය නිවැරදි සමච්ජේදනයන් නිරූපනය වන පරිදි නොදැක්විය යුතුය.
කුඩා ඉහල ආලෝක හා අඳුර අතර විභේදනයක් සහිත භාණ්ඩයන්ට විශාල අඳුරු භාණ්ඩයන් හා සමාන බලපෑමක් සිදුකළ හැක.
සමමිතික හෝ ආකෘතික රූප සංයෝජනයක් නිර්මාණය කිරීම අරමුණ නොවේනම් කේන්දී‍්‍රය වස්තුව මධ්‍යයේ නොතැබිය යුතුය.
ක්‍ෂිතිජ රේඛාව කලා කෘතිය සමාන කොටස් දෙකකට බෙදීම නොකල යුතුය. ඒ වෙනුවට එය අහස හෝ භූමිය අවධාරනය කිරීම සඳහා යොදාගත යුතුය.එනම් සිතුවම වළාකුලූ හිරු බැසයාම පිලිබඳව නම් අහස වැඩියෙන්ද භූ දර්ශනයක් නම් පොළව වැඩියෙන්ම ඇතුලත්විය යුතුය.

තුනෙන් එකේ රීතිය

මෙය සිත්තරුන් විසින් පොදුවේ අනුගමනය කරනු ලබන මාර්ගෝපදේශයකි. මෙහි අරමුණ සිතුවම තුල අවධානයට ලක්වන වස්තූන් හෝ කලාපයන් (ක්‍ෂිතිජය වැනි) විසින් රූපය සමච්ජේනයට ලක්වීම වැලැක්වීමයි. එහිදී එම වස්තූන් හෝ රේඛාවන් සිතුවම සමාන කොටස් තුනකට බෙදමින් අඳිනු ලබන සිරස් හා තිරස් රේඛාවන්ගෙන් එකක් අසල ස්ථානගත කිරීම මගින් එම වස්තූන් විසින් රූපය සමච්ජේනය කිරීම වලක්වාලයි.

මෙහි ක්‍ෂිතිජය පහල රේඛාව සමීපයෙන් පිහිටුවා ඇති හෙයින් වම් පස 2/3 තුල අඳුරු පැහැයන්ට ඉඩ ලැබී ඇති ආකාරයත් වම් පස 1/3 තුල අධික ආලෝකයකට නිරාවරණය වී ඇති ආකාරයත් බලන්න.

සරළ කිරීම

විසිරුනු රූපයන් චිත‍්‍රයේ මූලික වස්තුවෙන් අවධානය වෙනත් දේ වෙත යොමු කිරීම හේතුවෙන් විෂය වස්තුව හැඳුනාගැනීම අසීරු කරවයි. පරිබාහිර දේ අන්තර්ගත කිරීම අවම කිරීම මඟින් නරඹන්නාට මූලික වස්තූන් කෙරෙහි අවධානය යොමු කිරීමට ඉඩකඩ සැලසේ. ආලෝකය යොදා ගැනීම මඟින්ද විසිරුනු ස්වභාවය සීමා කළහැක. එනම් දීප්තිමත් ප‍්‍රදේශයන් වෙත ඇස අවධානය යොමු කිරීම හේතුවෙනි. සිතුවමක නම් පින්තූරයේ දාරයන් ආසන්නවත්ම සිත්තරා එතරම් පැහැදිලිව නොදක්වන පින්සල් පහරවල් සිතුවම් කරනු ඇත.

නාභිගත කිරීම සීමා කිරීම

සරළ බව ලබාගැනීම සඳහා ඡයාරූප ගැනීමේදී ක්ෂේත‍්‍ර ගැඹුර සීමා කිරීම සඳහා පුලූල් කාච විවරයක් භාවිතා කරනු ලැබේ. නිවැරදි පසුතලයක් සඳහා මෙම ශිල්පක‍්‍රමය නිසි ලෙස යොදාගත් විට ඡයාරූපයේ විෂය වස්තුව නොවන අන් සියලූ දේ අපැහැදිලි ලෙස දර්ශනය වනු ඇත.


මල්වල රේණු වෙත නාභිගතකොට ඇති බැවින් පසුතලය බොඳවීගොස් ඇත.

නිසි උපකරණ පවතීනම් නාභිගතවන සමතලය වෙනස් කිරීම සඳහා ෂයිම්ෆ්ලූග් මූලධර්මයේ වාසිය ලබාගැනීම සඳහා මෙවැනිම ප‍්‍රවේශයක් අනුගමනය කළ හැක.
රූප සංයෝජන න්‍යාය

කලාකෘතියක අවධානය යොමුවන ප‍්‍රධාන වස්තුව කුමක්ද යන්න සිත්තරා විසින් තීරණය කරනු ලබයි. අනතුරුව ඒ අනුව අනෙකුත් වස්තූන් සංවිධානය කෙරෙයි නරඹන්නාගේ බැල්ම මෙම උන්න්දුවක් දක්වන වස්තූන් වෙත යොමුවනු ඇත. වස්තූන් සකස් කිරීමේදී අපේක්‍ෂිත ප‍්‍රකාශනය ඉදිරිපත් වන සේ වස්තූන් සියල්ල තනි සාම්‍යයක් තුලට ගොනු කිරීම කෙරෙහි සැලකිල්ල යොමුවේ.

පින්තූරයක රූප සංයෝජනයේදී සැලකිල්ලට ගනු ලබන සාධක කිහිපයක් පහතින් දැක්වේ.

හැඩය සහ ප‍්‍රමාණය
භාණ්ඩ අතර සමබරතාවය
භාණ්ඩ අතර සාම්‍යය හෝ ඒකමිතිය
භාණ්ඩයන්ගේ පෙළගැස්ම
පින්තූරය භාවිතා කරන දර්ශන පථයේ ප‍්‍රමාණය
නරඹන්නා රූපය නැරඹීමේදී ඔහුගේ හෝ ඇයගේ ඇස ගමන් කරන මාර්ගය
හිස් අවකාශය
වර්ණ
තිලක්‍ෂණනය - පින්තූරය තුල ආලෝකය හා අඳුර භාවිතා කරනු ලැබ ඇති ප‍්‍රමාණය
රිද්මය
දීප්තිය හෝ ආලෝකමත් බව
පුනරාවර්තනය (සමහර අවස්ථාවලදී යම් යම් දේ කිසියම් රටාවකට පිහිටුවා තිබෙනු ඇත මෙහිදි රිද්මය හා ජ්‍යාමිතියද වැදගත් වෙයි)
පර්යාලෝකය
රීති කඩකිරීම ආතතියක් හෝ අපහසුතාවයක් ජනනය කරයි


පහත දක්වන ලද ආකාරයේ රූප සංයෝජනයේදී සැලකිල්ලට ගනු ලබන සාධකයන් කලාවේ සංඝටකයන් සමඟ පටලවා ගැනීමෙන් වැලකිය යුතුය. උදාහරණයක් ලෙස හැඩය සංඝටකයක් වන අතරම හැඩය භාවිතා කිරීම සංයෝජනයෙදී වැදගත් වෙයි.

ද්‍රෘෂ්ඨිකෝණය

නරඹන්නා ස්ථානගතවී සිටින ආකාරය රූපයක සෞන්දර්යාත්මක බව කෙරෙහි තදින්ම බලපායි. රූපය සම්පූර්ණයෙන්ම පරිකල්පනීය, එනම් ‘මනසින් දකින්නක්’ වුවද එය වෙනස් නොවේ. එය චිත‍්‍රයක ඇති වස්තූන් කෙරෙහි පමණක් නොව නරඹන්නා එයට ලබාදෙන අර්ථනිරූපනය කෙරෙහිද එය තදින් බලපායි.

උදාහරණයක් ලෙස පිරිමි ළමයකු ඉහල සිට සමහරවිට වැඩිහිටියකුගේ ඇස් මට්ටමේ සිට ඡායාරූපයකට නැගුවහොත් ඔහුගේ පෞරුෂය අවප‍්‍රමාණ වී දර්ශනය වේ. එය ඡායාරූපයට නැගුවේ දරුවාගේ ඇස් මට්ටමේ සිට නම් එහිදි ළමයාට හිමිවන්නේ සමාන තත්වයකි. පහල සිට ඡායාරූපය ලබාගත්තේ නම් ප‍්‍රතිඵලය වනු ඇත්තේ ළමයාට අධිපතිත්වය හිමිය වැනි අර්ථයකි. ඒ අනුව ඡායාරූප ශිල්පියා තොරන්නේ නරඹන්නාගේ පිහිටුමය.

වස්තුවක් සම්පූර්ණ රාමුවම පුරවන විට එය වඩාත් නාට්‍යමය ආකාරයෙන් සලකනු ලැබිය හැක. එහිදි සැබෑ ප‍්‍රමාණයට වඩා විශාලව දේවල් පෙනෙයි. රාමුව පිරී තිබීම නිසාවෙන් මානසිකවද පිරුනු ස්වභාවයක් ඇතිවේ. පසුබිමින් ඇතිවන බාධාවන් ඉවත්කිරීම සඳහාද මෙය යොදාගත හැක.

ඡායාරූප ශිල්පයේදී කැමරාවේ පිහිටුම වෙනස් කිරීම මඟින් පසුබිම වෙනස් කළ හැක. එවිට වස්තුව කෙරෙහි අවධානය යොමුකිරීමට ඇතිවන බාධාවන් අවම කළ හැක. වස්තුවට ළංවීම, පාර්ශ්විකව චලනය වීම හෝ කැමරාව සිරස් අතට හැරවීම මගින්ද මෙය සිදුකළ හැක.
ෂාක්ලුවිස් ඩේවිඩ්

1748 අගෝස්තු 30 සිට 1825 දෙසැම්බර් 29 දක්වා ජීවත් වුණු ෂාක් ලුවිස් ඩේවිඩ් නව සම්භාව්‍යවාදයේ දැඩිව බලපෑම් කළ චිත්‍ර ශිල්පියෙකි. යුගයේ ප්‍රමුඛතම චිත්‍ර ශිල්පියා ලෙස සැලකේ. 1780 දශකයේ ඔහුගේ ඓතිහාසික චිත්‍ර ශිල්පයේ නිපුනතාව Rococo විකට සම්ප්‍රදායේ සිට සම්භාව්‍ය ලුහුපෙවත හා ගොරහැඩි බව දක්වා රුචිකත්වය වෙනස් කළේය. අතීත ආධිපත්‍යයේ අවසන් භාගයේ මානසික පසුබිම එය ඔපවත් කළේය.

පසුව ඩේවිඩ් ප්‍රංශ විප්ලවයේ සක්‍රීය සහකරුවකු හා මැක්සිමීලියන් රෝබේස් පියර්ගේ මිතුරකු බවට පත් වෙයි. ප්‍රංශ සමුහාණ්ඩුව යටතේ කලාවේ ඒකාධිපතියා බවට පත් වෙයි. රෝබේස් පියර්ගේ බලය බිද වැටීම සමග ඔහු සිරගත කරන ලදී. නිදහස් කිරීමත් සමගම ඔහු ඔහු විසින‍්ම තවත් දේශපාලන ආදිපත්‍යයක් අරඹන ලදී. ඒ සමයේ ඔහු අධිරාජ්‍ය වාදි සම්ප්‍රදාය වර්ධනය කළේ උණුසුම් වැනිසියානු පැහැයන් භාවිතයෙනි. 19 වන ශත වර්ෂයේ ප්‍රංශ ශාස්ත්‍රාලීය ශාලා සිතුවම් කලාවට ප්‍රභලතම බලපෑම සනිටුහන් කරමින් ඔහුට විශාල ශිෂ්‍යයන් සංඛ්‍යාවක් විය.
ෆ්‍රීමේසන්රි සමග සම්බන්දතා

ටෙනිස් පිටියේ දිවුරුම ,උකුස්සන් බෙදා දීම සහ තර්මොපිලේ ලියොනයිඩස් වැනි සිතුවම් ෆ්‍රීමේසන් ලාගේ යාතිකා මත පදනම් වූ චිත්‍ර බවට සැලකේ. 1989 දි “ඩේවිඩ් ට විරුද්දව ඩේවිඩ් “ සම්මන්ත්‍රණයේදී ඇල්බෙර්ට් බෝයිම් හැකි වුව 1787ට අදාළ ලිපි ගොනුවකින් මෙමෙ චිත්‍ර ශිල්පියා “ලා මොඩරේෂන්” නම් වූ ෆ්‍රීමෙසන්රි ලෝඩ්ජයේ සාමාජිකයෙකු බව ඔප්පු කිරීමට.
පින්තූර ගැලරිය
මුලාශ්‍ර
තව කියවන්න

* ඉලුමිනාටි
* ඇඩොල්ෆ් ෆ්‍රයිහර් නිග්
* ඇඩම් වයිස්හාප්ට්
භාහිර ලිපි

*A Closer Look at David's Consecration of Napoleon multimedia feature; Louvre museum official website
*The Intervention of the Sabines (Louvre museum)
*Web Gallery of Art
*www.jacqueslouisdavid.org 101 paintings by Jacques-Louis David
*Jacques-Louis David at Olga's Gallery
*Jacques-Louis David in the "History of Art"
*smARThistory: Death of Socrates
*Sterling and Francine Clark Art Institute 2005 exhibition, Jacques-Louis David: Empire to Exile
*The equestrian portrait of Stanislaw Kostka Potocki at the Wilanow Palace Museum


ප්‍රවර්ගය:1748 උපත්
ප්‍රවර්ගය:1825 මරණ
ප්‍රවර්ගය:චිත්‍ර ශිල්පීන්
රූප සංයෝජනය (දෘශ්‍ය කලාවන්හි)

ද්‍රෘෂ්‍ය කලාවන්හි විශේෂයෙන් චිත‍්‍රය, ග‍්‍රැෆික් නිර්මාණය, ඡායාරූප ශිල්පය සහ මූර්ති කලාවේ රූප සංයෝජනය යනුවෙන් හඳුන්වනු ලබනනේ කලා කෘතිය තුල ද්‍රව්‍යයන් ස්ථානගත කරනු ලබන සැලසුමයි. කලාකෘතිය තුල අවශ්‍ය ද්‍රව්‍ය තෝරාගෙන ඒවා සැලසුම් කිරීමේ මූලධර්මයන් මත ස්ථානගත කිරීම මෙහිදී සිදුවේ. එය නරඹන්නාගේ ප‍්‍රතිචාරය කෙරෙහි බලපෑම් කරයි. කලාකෘතියක වස්තූන් සමතුලිත හා සමායෝජනයකින් යුතුව ස්ථානගතකොට තිබීම නරඹන්නාගේ ඇස සෞන්දර්යාත්මකව ප‍්‍රමෝදයට පත්කරනු ඇත. කෙසේවෙතත් සාම්ප‍්‍රදායික රූප සංයෝජනයට බාධා කිරීම තුලින් කලා කෘතියක් තුල සමතුලිතභාවය සහ රටාවන් පිලිබඳව නැවත සිතා බැලීමට බලකිරීම අරමුණු කොටගත් සිත්තරුද සිටිති. සැවල්වදෝර් දාලි එවැන්නෙකි.

මූලිකවම සමායෝජනය යන්නෙහි එර්ථය සියල්ල එකට තැබීමයි. සංගීතයේ සිට ලිවීම දක්වා වූ සෑම කලාකෘතියක්ම මෙසේ විඥ්ඥාණිකව විවිධ දේ එකට තැබීමෙන් නිර්මාණය කෙරේ. මෙසේ තැබෙන විවිධ දේ කිසියම් ආකාරයකින් සමස්ථ කලා තෘතිය හා බැඳෙයි. විධිමත් හා අවිධිමත් ලෙස දැක්විය හැකි රූප සංයෝජන ආකාර දෙකක් පවතී. රූප සංයෝජනය සෞන්දර්යාත්මක න්‍යායන් සමඟද බැඳි පවතී ග‍්‍රැෆික් සැලසුම්කරණයේදී රූප සංයෝජනය පිටු සැකසීම යනුවෙන් හඳුන්වනු ලබයි.
වර්ණ න්‍යායේ නොහැකියාවන් රැසක් පෙන්වා දෙනු ලැබ ඇති වර්ණ වියුක්තනය

20 වන සියවසේ වර්ණ න්‍යායේ පදනම නිර්මාණය වී ඇත්තේ භෞතික ලෝකයේ ලක්‍ෂණ මත පදනම්ව නොව සංවේදන අත්දැකීම් විසින් පෙන්වාදෙන ‘ශුද්ධ’ හෝ ආදර්ශ වර්ණ මතය. මෙය විසින් සාම්ප‍්‍රදායික වර්ණ න්‍යායේ නොහැකියාවන් රැසක් පෙන්වා දෙනු ලැබ ඇති අතර නූතන න්‍යායගතකිරීම් විසින්ද මේ සමහරකට පිළිතුරු සපයා නොමැත.

වඩාත් තීරණාත්මක ගැටළුව වී ඇත්තේ ආකලන වර්ණ ලෙස හැඳින්වෙන ආලෝක මිශ‍්‍රණයන්ගේ හැසිරීම් සහ ව්‍යාකලන වර්ණ ලෙස හැඳින්වෙන සායම් හෝ තීන්ත මිශ‍්‍රණ (වියලි හෝ තෙත්) අතර පවත්නා වියවුලයි. මෙම ගැටළුව ඇතිවන්නේ භෞතික ද්‍රව්‍යාත්මක බව විසින් උරාගනු ලබන ආලෝකය ඇසට ලැබෙන ආලෝකය අනුගමනය කරන රීතීන්ට වෙනස් රීතීන් අනුගමනය කිරීම හේතුවෙනි.

දෙවන ගැටළුව වන්නේ ප‍්‍රබල දීප්තතාවයන්ගේ බලපෑම් මතුපිට වර්ණයන් හි (තීන්ත හෝ සායම් මෙන්) පෙනුම වෙනසකට ලක්කිරීමයි. ආලෝක මිශ‍්‍රණයන් තුල අළු, දුඹුරු හෝ සිවන්ගුරු පැහැයන් නොපෙනී යයි. ප‍්‍රබල දීප්තතාවය ප‍්‍රභාමත් සුදු පැහැය මැද මධ්‍යස්ථ කහ පැහැයක් පවතිනවිට කහ, කොළ හෝ දුඹුරු වර්ණයකින් පෙනෙනු ඇත.

තුන්වන ගැටළුව වන්නේ වර්ණයන්ගේ බලපෑම් සාකල්‍ය ලෙස හෝ නියත ලෙස විස්තර කිරීමේ ප‍්‍රවනතාවයයි. උදාහරණයක් ලෙස සියළු වර්ණයන්ට අදාල වන්නාවූ සාපේක්‍ෂ ගුණාංගයන් එනම් ලූහුවත් බව (ආලෝකය එදිරිව අඳුර හෝ සුදු එදිරිව කළු), සන්තෘප්තිය (තීව‍්‍ර සහ අඳුරු) සහ පැහැය (උදා රතු, කහ, කොළ, නිල් හෝ දම්) යන තුනෙහි වෙනස හේතුවෙන් බොහොමයක් වර්ණවල බලපෑම සිදුවුවද ‘කහ’ සහ ‘නිල‘’ වර්ණයන් අතර වෙනසට හේතුව ඒවා සමජාතීය වර්ණවීම ලෙස සැලකීම දැක්විය හැක. මෙලෙස ද්‍රෘෂ්‍ය නිර්මාණයක‘කහ’ එදිරිව ‘නිල්’ පැහැයන්හි හි දෘෂ්‍ය ගැටුම පැහැයන්ගේ ලූහුවත්බව සහ තීව‍්‍රතාවය අතර සාපේක්‍ෂ බව මත රඳා පවතී.

මෙම ව්‍යාකූලතාවයන් අර්ධවශයෙන් ඵෙතිහාසික වන අතර 19 වන සියවසේ අවසන් භාගය දක්වා සෞන්දර්යාත්මක මතයන් විසින් ආවරනය කොටගෙන සිටි වර්ණ සංජානනය පිලිබඳ විද්‍යාත්මක අවිනිශ්චිතතාවය හේතුවෙන් පැනනැගුනු ඒවා වෙයි. කෙසේවෙතත් වර්ණ සංජානනයේ පවත්නා සන්දර්භීය සහ නම්‍යශීලී හැසිරීම විස්තර කිරීම සඳහා දරන ලද උත්සාහයන්ද මීට බලපාන ලදී.

බොහෝ ඵෙතිහාසික ‘වර්ණ න්‍යායන්’ මඟින් මූලික ‘ශුද්ධ’ වර්ණයන් තුන සංයෝග කිරීම මඟින් අනෙකුත් පැවතිය හැකි සියලූම වර්ණයන් නිර්මාණය කළහැකි බවට උපකල්පනය කෙරින. යම්හෙයකින් මෙම දර්ශීය කි‍්‍රයාකාරීත්වය පෙන්වීමට කිසියම් සායම් වර්ගයක් හෝ තීන්ත වර්ගයක් අසමත් වන්නේ නම් එය සංශුද්ධ නොවීම හෝ වර්ණකයන්ගේ දුබලතාවයක් හේතුවෙන් සිදුවන්නක් ලෙස සැලකින. නමුත් යතාර්ථයේදී සියලූ දෘශ්‍යමාන වර්ණයන් නිර්මාණය කළහැක්කේ වර්ණමිතියේදී යොදාගන්නා පරිකල්පනීය ‘මූලික වර්ණයන්’ මිශ‍්‍ර කිරීමෙන් පමණකි. නමුත් ද්‍රෘෂ්‍යමාන වර්ණ පරාසයට එහා ගිය වර්ණයන් රැසක්ද පවතී. ආලෝකය තීන්ත හෝ සායම්වල සැබෑ ‘මූලික’ වර්ණ 3 ක් මිශ‍්‍ර කිරීමෙන් නිර්මාණය කළහැක්කේ සීමිත පරාසයක වර්ණ සංඛ්‍යාවක් පමණකි. එය හැමවිටම මිනිසාට සංජානනය කරගත හැකි සම්පූර්ණ වර්ණ පරාසයට වඩා කුඩාවූවකි.
සතුන් පිලිබඳ නීතිය

සතුන් පිලිබඳ නීතිය ව්‍යවස්ථාපිත නීතිය සහ නඩු තීන්දුවල එකතුවෙන් නිර්මාණය වූවකි. සුරතල් සතුන්, වනසතුන්, විනෝද කර්මාන්තය සඳහා යොදාගනු ලබන සතුන්, මස් පිණිස හා පර්යේෂණ සඳහා ඇති කරන සතුන් සම්බන්ධයෙන් බලපැවැත්වෙන නීතීන් මීට ඇතුලත් වේ. සතුන් පිලිබඳ නීතිය මීට වසර 30 කට පමණ පෙර පරිසර නීතියේම කොටසක් ලෙස සැලකුනි. 1979 දී නීතීඥ ජොයිස් ටිෂ්ලර් විසින් සත්ව නීති අරමුදල ආරම්භ කරන ලද අතර එය සතුන් පිලිබඳ නීතිය ප‍්‍රචලිත කිරීම සහ සත්ව ජීවිත ආරක්‍ෂා කිරීම සහ ඔවුන්ගේ යහපත උදෙසා පිහිටුවනු ලැබූ පළවන සංවිධානය විය.

වර්තමානයේ ඇමරිකා එක්සත් ජනපදයේ හාර්වර්ඞ්, ස්ටැන්ෆර්ඞ්, මිචිගන් හා ඩියුක් ඇතුලූ නීති විද්‍යාල 92 ක සත්ව නීතිය උගන්වනු ලැබේ රාජ්‍ය හා ප‍්‍රාදේශීය නීතීඥයින්ගේ සංගම්වල සත්ව නීතිය සම්බන්ධයෙන් කටයුතු කරන කමිටුද වැඩි වැඩියෙන් පිහිටවෙමින් පවතී.
සත්ව නීතිය සම්බන්ධ කාරණාවන් සතුන්ගේ අයිතිවාසිකම් පිලිබඳ දාර්ශනික ගවේෂණයන්ගේ සිට සතුන් භාවිතා කරන අයගේ අයිතිවාසිකම් පිලිබඳව වන ප‍්‍රායෝගික සාකච්ඡාවන් දක්වා විවිධ කලාපයන් රැසක් ආවරණය කරනු ලබයි. තෝරත, ගිවිසුම්, අපරාධ සහ ආණ්ඩුක‍්‍රම ව්‍යවස්ථා වැනි සාම්ප‍්‍රදායික නීති ක්ෂේත‍්‍රයන් කෙරෙහි සතුන් පිලිබඳ නීතිය බලපෑම් සහගතවී ඇත.

*දික්කසාද හෝ නීත්‍යානුකූල වෙන්වීම්වලදී සතුන්ගේ භාරකාරත්වය පිලිබඳ ගැටලූ
*පශු වෛද්‍යවරුන්ගේ වෘත්තීය විෂමාචාරය සම්බන්ධ පැමිණිලි
*නිවාස හිමියන් විසින් සතුන් ඇතිකිරීම තහනම් කිරීමේ කොන්දේසි වලට එරෙහිව ඉදිරිපත්වන පැමිණිලි
*සුරතල් සතුන්ට සිදුකරන තුවාල කිරීම් හෝ මරණයට පත්කිරීම්වලට වන්දි ඉල්ලා නඩු පැවරීම්
*ගෘහස්ථ ප‍්‍රචණ්ඩත්වය හා කෲරත්වයට එරෙහි නීති ආවරණය කරන අපරාධ නීති

ප්‍රවර්ගය:නීතිය
වර්ණ සුසංයෝගය සහ වර්ණ අර්ථය

මනාව ගැලපෙන වර්ණ සංයෝජනයන් පිළිබඳ පුරෝකථනය කිරීම වර්ණ න්‍යායේ අරමුණයි. මෙම මූලික සම්බන්ධතාවයන් නිර්ණය කිරීම සඳහා වන උපකරණයක් ලෙස වර්ණ චක්‍රය නිර්මාණය කරනු ලැබ ඇත. සමහර සිත්තරුන් සහ න්‍යායවේදීන් විශ්වාස කරන්නේ අනුපූරක වර්ණයන් එකිනෙක ආසන්නයෙන් පිහිටවීම ප්‍රබල වෙනසක් හෝ ආතතියක් නිරූපණය කිරීමට සමත්වන බවයි. එයට හේතුව ඒවා මිශ්‍ර වූ කල්හි එම වර්ණ දෙකම නැතිව යෑමයි. තවත් සමහරුන් මෙසේ වර්ණ එකිනෙක ආසන්නයෙන් තැබීමෙන් සුසංයෝගී වර්ණ අන්‍යෝනත්වය නිර්මාණය කරන බව පවසති. වර්ණ චක්‍රයේ එකිනෙකට ආසන්නව ඇති වර්ණයන් ප්‍රතිසම වර්ණයන් ලෙස හැඳින්වේ. ඒවා තනි පැහැයක් හෝ ප්‍රබල වර්ණ නිර්මාණය කරයි. මේ දෙකට අමතරව වන සංයෝගකිරීම් මඟින්ද සුසංයෝග කිරීම සිදුකළ හැකිය. දෙකට බෙදුණු අනුපූරක වර්ණ මාලාව විසින් ප්‍රතිසම පැහැයන් පරාසයක් යොදාගනු ලබයි. තුනට බෙදුණු වර්ණ මලාවන් පැහැය චක්‍රයේ සමදුරින් පිහිටි වර්ණ 3 ක් යොදාගනී. මුද්‍රණකරුවෝ සහ ඡායාරූප ශිල්පීහු සමහරවිට කලූ සහ තනි වර්ණයේ තීන්ත යොදාගනිමින් ද්විවර්ණ වර්ණ මාලාවක් යොදාගනිති.


වර්ණ චක්‍රයේ සුසංයෝගයන් ප්‍රායෝගිකව යොදාගන්නා අවස්ථාවන් සීමාසහිතය. එයට හේතුව වර්ණ සංයෝජනයේ බලපෑම ඊට යොදාගන්නා වර්ණයන් මත තීරණය වන ඓකිනෙකට වෙනස් ප්‍රතිඵල ගෙනදීමයි. මෝස්තර නිර්මාණය සහ ගෘහ අභ්‍යන්තර සැරසීමේදී වැදගත්වන වර්ණයන් එමඟින් යෝජනාකර සිටිය හැකිය. නමුත් මෙහිදීද තීරණය කෙරෙහි වඩා බලපෑම් කරන්නේ පාරිභෝගිකයාගේ රුචිකත්වයත්, ජීවන විලාශයත් සහ සංස්කෘතික මතයත්ය.

20 වැනි සියවසේ වර්ණ න්‍යාය විශේෂිත චිත්තවේගාත්මක හෝ විෂයාත්මක අවස්ථාවන් වර්ණ සමඟ සම්බන්ධ කිරීමට උත්සාහ දැරීය. එනම් රතු ප්‍රබෝධමත්, සරාගික, ස්ත්‍රීමය වර්ණයක් ලෙස සහ නිල් චිත්තාපර, සන්සුන්, පුරුෂරූපී වර්ණයක් ආදී වශයෙනි. හේතූන් කිහිපයක් නිසාවෙන්ම මෙම ව්‍යාපෘතිය අසාර්ථක වී ඇත. භාවාත්මක වර්ණ සංඝටනයන්හිදී සංස්කෘතික වර්ණ සංඝටනයන් අධිපතිත්වය දැරීම සහ නිර්මාණයේදී වර්ණ කෙරෙහි සන්දර්භයේ බලපෑම යනාදිය ඒ අතර වෙයි.
සටහන්
වර්ණක

වර්ණකයක් යනු ආලෝකය පරාවර්තනය විමේදී එහි වර්ණය වෙනස් කරන ද්‍රවයයකි. වර්ණක එසේ කරන්නේ තොරාගත් වර්ණයන් අවශෝෂණය කරගැනීමෙනි. මෙම භෞතික කි‍්‍රයාවලිය එම ද්‍රව්‍යය විසින්ම ආලෝකය නිකුත් කරන ප‍්‍රතිදීප්තිය, ස්ථුරදීපනය සහ අනෙකුත් සංදීප්තතා ආකාරයන්ගෙන් වෙනස් වෙයි. වර්ණක ලෙස භාවිතා කිරීම සඳහා මිනිසා විසින් තෝරාගෙන සහ වැඩිදියුණුකොට ඇති ද්‍රව්‍ය සතුව වෙනත් ද්‍රව්‍ය වර්ණ කිරීම සඳහා යොදාගත හැකි සුවිශේෂී වූ ගතිගුණ පවතී. එමඟින් වර්ණ ගන්වන ද්‍රව්‍යට වඩා ඉහල අනුවර්ණ ශක්තියක් වර්ණකයට පැවතිය යුතුය. ඉහල උෂ්ණත්වයන්හිදී පවා එය ඝන ද්‍රව්‍යයක් ලෙස පැවතිය යුතුය.

කාර්මික අවශ්‍යතාවයන් සඳහා මෙන්ම කලාවේදීද වර්ණකයකින් බලාපොරොත්තුවන අනිවාර්ය ලක්‍ෂණයන් වන්නේ ස්ථිරතාවය හා ස්ථායීතාවයයි. ස්ථිර නොවන වර්ණක කාළයත් සමඟ හෝ ආලෝකයට නිරාවරනය වූ විට අවපැහැ ගැන්වෙන අතර සමහර ඒවා අවසානයේ කැඞී බිඳී ගැලවී යයි.

සායම්, තීන්ත, ප්ලාස්ටික්, රෙදිපිළි, විලේපන, ආහාර සහ අනෙකුත් බොහෝ ද්‍රව්‍ය වර්ණ ගැන්වීම සඳහා වර්ණක භාවිතා කරනු ලබයි. නිෂ්පාදන කාර්යන්හිදී සහ ද්‍රෘෂ්‍ය කලාවන්හිදී යොදාගනු ලබන වර්ණක බොහොමයක් වියලි ඒවා වන අතර සාමාන්‍යයෙන් ඒවා ඉතා සිහින් කුඩු බවට පත්කොට ඇත. බන්ධන කාරකයක් ලෙස කි‍්‍රයාකරන උදාසීන එනම් වර්ණකයේ කි‍්‍රයාකාරීත්වයට කිසිදු බලබෑමක් ඇතිනොකරන ද්‍රව්‍යක්ද මෙම කුඩු වලට එක්කරනු ලබයි.
වර්තමාන තත්වය

කිසියම් මාධ්‍යක්් වර්ණ පෙනෙන ආකාරය කෙරෙහි කෙසේ බලපාන්නේද යන්න පිලිබඳව නිශ්චිතව පැහැදිලි කිරීම දක්වා වර්ණ න්‍යාය වර්ධනය වී නොමැත. තීන්ත, සායම්, තෙල් සායම්, දිය සායම්, පාරද්‍රෘශ්‍ය තීන්ත ආදී වර්ණයන් හෝ මුද්‍රණයන් පරිඝණක ප‍්‍රදර්ශනයන් චිත‍්‍රපට ශාලාවන් හි පෙනෙන ආකාරය පිලිබඳව වෙන වෙනම සැලකිල්ලට ගනු ලැබ නැත. ජෝසෆ් ඇල්බර්ස් පාරදෘෂ්‍යභාවයේ මිත්‍යාව තුල පවත්නා වර්ණ වෙනස් සහ වර්ණ සන්තෘප්තිය පිලිබඳව විමර්ෂණය කළ නමුත් මෙය සාමාන්‍ය රීතියට ව්‍යතිරේඛයකි.

දෙවන ප‍්‍රමාදදෝෂය වන්නේ වර්ණ පෙනෙන ආකාරය කෙරෙහි සන්දර්භයේ බලපෑමයි. වර්ණ තීව‍්‍රතා වෙනසේ වැඩිවීම සහ සංතෘප්තිය නිර්මාණය වන්නේ දර්ශනයේ දීප්තිය වැඩිවීම හෝ අවට පරිසරයේ ළා පැහැය හේතුවෙන් වියහැක. උදාහරණයක් ලෙස කලාගාරයක යාන්තමින් ආලෝකමත් කළ බිත්තියක් මත එල්ලා ඇති සිතුවමක් මතට විශාල ආලෝක ධාරාවක් එල්ල කළහොත් සිතුවමේ වර්ණයන් වඩා උද්දීප්ත ලෙස පෙනෙනු ඇති අතර ඡායාරූපමය මුද්‍රණයක් කලූ පසුබිමකට වඩා සුදු පසුබිමක් මත ප‍්‍රදර්ශනය කිරීමේදී වර්ණ වෙනස ප‍්‍රබලව දර්ශනය වෙයි.
දීප්තතාවයන්ගේ වෙනස්කම් හේතුවෙන් ඇතිවන්නාවූ බලපෑම් හේතුවෙන් වර්ණ සංජානනයේදී සිදුවන බලපෑම අකෘතිගත කිරීම සඳහා තනි උපකරණයක් නිර්මාණය කිරීමට (ඡායාරූපමය රූපයේ පෙනෙන ආකාරය පරිගණකයක ප‍්‍රතිනිර්මාණය කිරීම) වර්තමාන වර්ණ විද්‍යාඥයෝ උත්සාහ දරති. වර්ණ රූපගත කිරීිම, වර්ණ ප‍්‍රතිනිර්මාණය, සායම් නිර්මාණ සමීකරණයන් ආදී විවිධ කි‍්‍රයාවලීන් තුල මෙම තේරුම්ගැනීම් අන්තර්ගත වෙයි. කෙසේ වෙතත් සමකාලීන වර්ණ න්‍යාය වෙත ප‍්‍රවේශ වී ඇත්තේ මින් ඉතා සුළු ප‍්‍රමාණයකි.
සිවිල් නීතිය

සිවිල් නීතිය හෝ මහාද්වීපික නීතිය හෝ රෝමානු- ජර්මානික නීතිය ලෙසින් හඳුන්වනු ලබන්නේ ලෝකයේ ප‍්‍රධානතම නීති පද්ධතියයි. සිවිල් නීතිය බොහෝවිට පොදු නීතිය සමඟ සන්සන්දනය කරනු ලබන නීති පද්ධතියකි. මෙම පද්ධති දෙක අතර දක්වනු ලබන ප‍්‍රධාන වෙනස්කම වන්නේ පොදු නීතිය විශේෂිත තත්වයන් මත වියුක්ත රීති මත පදනම්වන බවත්, සිවිල් නීති තමන් ඉදිරියේ ඇති විවිධ නඩුවලදී විනිසුරුවරුන්ට අදාල කරගත හැකි වියුක්ත රීතීන් මත පදනම්වන බවත්ය.

සිවිල් නීතියේ මුල් රෝම නිතිය, ධර්ම නීති සහ පුනරුදය දක්වා විහිද යයි. ඉස්ලාමීය නීතිය වැනි වෙනත් ආගමික නීතිවල බලපෑමද එයට ලැබී ඇත. සිවිල් නීති රටවල නීති පද්ධතීන් නිතියට මඟ පෙන්වනු ලබන මූලධර්මයන්ගෙන් සමන්විත නීති සංග‍්‍රහයන් කිහිපයක් මත පදනම් වෙයි. ප‍්‍රංශ සිවිල් නීති සංග‍්‍රහය මෙයට හොඳම උදාහරණයකි. ජර්මානු හා ස්විස් සිවිල් නීති සංග‍්‍රහයන්ද සිවිල් නීති ඉතිහාසයේ වැදගත් සංධිස්ථානයන් වෙයි. ස්කොට්ලන්තයේ හා දකුණු අපි‍්‍රකාවේ සිවිල් නීති පද්ධතීන් සංගෘහිතකොට නොමැති අතර එහි වඩාත් විසුරුනු ස්වභාවයේ නීති පද්ධතියක් ස්කැන්ඩිනේවියානු රටවල දැකගත හැක.

සමාජවාදී නීතිය ලෙස හඳුන්වනු ලබන්න පශ්චාත් සමාවාදී රටවල් විසින් ස්වාධීන නීති පද්ධතියක් ලෙස නොසලකනු ලබන අතර එය රෝමානු - ජර්මානු සිවිල් නීතියේ විශේෂ ආකාරයක් ලෙසින් හඳුනාගැනේ.
References

http://en.wikipedia.org/wiki/Civil_law_%28legal_system%29

ප්‍රවර්ගය: සිවිල් නීතිය
සන්නිදර්ශකයා

සන්නිදර්ශකයකු යනු කිසියම් පඨිතයක අන්තර්ගතය දෘශ්‍යමය නිරූපණයක් ලෙස නිර්මාණය කිරීම මඟින් එකී ලිවීම තවත් උසස් තත්ත්වයකට පත්කිරීම සම්බන්ධයෙන් විශේෂඥතාවයක් අත්කරගත් ග්‍රැෆික් චිත්‍ර ශිල්පියෙකි. ලිවීමක් තුළ පැහැදිලි කිරීම අසීරු සංකීර්ණ සංකල්පයන් හෝ ද්‍රව්‍යයන් පැහැදිලි කිරිම සඳහා මෙන්ම සුබපැතුම්පත් හෝ පොත්, සඟරා ආදිය සඳහා කවර සිතුවම් හෝ පෝස්ටර් වැනි ප්‍රචාරණයන් සඳහාද සන්නිදර්ශක යොදාගනු ලැබේ.

වර්තමානයේ බොහොමයක් සන්නිදර්ශකයෝ සිය ජීවිකාව උපයා ගන්නේ ළමා පොත්, ප්‍රචාරණය, පුවත්පත් හෝ සඟරා ආදියට සිය නිර්මාණ දායකත්වය ලබාදීමෙනි. මෙම ක්ෂේත්‍රය තුළ සාම්ප්‍රදායිකවම තීන්ත සහ පෑන උපයෝගී කරගනිමින් නිර්මාණ කරන චිත්‍ර ශිල්පීහු අධිපතිත්වය දරති.

පරිගණකවලින් මෙම කර්මාන්තය ඉමහත් වෙනසකට භාජනය කොට ඇති අතර වර්තමානයේ වානිජ සන්නිදර්ශකයන් බොහොමයක් සිය නිර්මාණ කටයුතු සඳහා පරිගණක යොදාගනු ලැබේ.

කෙසේ වෙතත් සාම්ප්‍රදායික සන්නිදර්ශක න්‍යායන් තවමත් පොත් සන්නිදර්ශන ක්ෂේත්‍රය තුළ ජනප්‍රියව පවතී. දිය සායම්, තෙල් සායම්, පැස්ටල්, ලී කැටයම්, ලයිනෝකඩ සහ පෑන් හා තින්ත සාම්ප්‍රදායිකව යොදාගනු ලැබූ සන්නි දර්ශක ශිල්පක්‍රමයන් විය.

සන්නිදර්ශකයකු වීම සඳහා විධිමත් සුදුසුකමක් අවශ්‍ය නොවේ. කෙසේවෙතත් පිළිගත් සන්නිදර්ශකයින් කිසියම් ආකාරයක චිත්‍ර පාසැලක හෝ විද්‍යාලයකට බැඳී විවිධ ඇඳීමේ ශිල්පක්‍රමයන් පිළිබඳව පුහුණුව ලබාගත්තෝ වෙති. චිත්‍ර කලා විද්‍යාලයන් හා විශ්ව විද්‍යාල සන්නිදර්ශනය පිළිබඳ නව පාඨමාලාවන්, උදාහරණයක් ලෙස එක්සත් රාජධානියේ මේ විෂය සඳහා ශාස්ත්‍රවේදී උපාධියක් හඳුන්වාදී ඇත. හඳුන්වාදී ඇති අතර එය වෘත්තියට ඇතුලත්වීමේ නව මාර්ගයන් බවට පත්ව ඇත.

බොහොමයක් සන්නිදර්ශකයෝ ප්‍රකාශකයින් (පුවත්පත්, පොත් හෝ සඟරාවන්හි) හෝ ප්‍රචාරණ ආයතන විසින් නිදහස් සේවා පදනම මත බඳවාගත්තෝ වෙති. විද්‍යාත්මක හා තාක්‍ෂණික සන්නිදර්ශකයන්ගෙන් බහුතරයක් තොරතුරු ග්‍රැෆික් නිර්මාණ ශිල්පීන් ලෙසින් හඳුන්වනු ලැබේ. මොවුන් අතරින් විශේෂඥයින් වන්නේ මිනිස් සිරුර සන්නිදර්ශනය කරන වෛද්‍ය විද්‍යාත්මක සන්නි දර්ශකයින්ය. මේ සඳහා වසර ගණනාවක සෞන්දර්යාත්මක මෙන්ම වෛද්‍ය විද්‍යාත්මක පුහුණුවක්ද අවශ්‍ය වෙයි.
අනිච්ඡ

කටවහරේ සාමාන්‍යෙයන් අනිත්‍යය ලෙස යෙදෙන අනිච්ච (පාලි: अनिच्चा anicca; සංස්කෘත: अनित्य anitya; ටිබෙටියානු: མི་​རྟག་​པ་ mi rtag pa; චීන: 無常 wúcháng; ජපන්: 無常 mujō; කොරියානු: 무상 musang; තායි: อนิจจัง anitchang, පාලි "aniccaŋ" වෙතින්) යනු බුද්ධාගමෙහි අත්‍යාවශ්‍ය භාෂිතයන් වන ත්‍රිලක්ෂණ අතුරින් එකක් වෙයි. ඉන් කියැවෙන්නේ සෑම සංස්කාර ධර්මයක්ම (පැවැත්මක්ම) අනවරත වෙනස්වීමක පවතින බවය.

අනිත්‍යයට අනුව මනුෂ්‍ය ජීවිතය වයස්ගතවීමේ අනවරත ගලායන ප්‍රවාහයකට යටත්වන අතර උපත සහ පුනරුත්පත්තියද (සංසාරය), අහිමිවීම්ද මෙම අනිත්‍යය ස්වභාවයේම ප්‍රථිපලයකි. බුදුදහමට අනුව මේ සෑම දෙයකම පවත්නා අනිත්‍ය ස්වභාවය හේතුවෙන් යම්කිසිවක් වෙත ඇලීම ඵලරහිත වෙයි. ඉන් ඇතිවන්නේ දුකක් පමණි.

බෞද්ධයින්ට අනුව අනිත්‍යය ස්වභාවය අවසන් කිරීමේ එකම මාර්ගය වන්නේ වෙනස්වීමක් නොමැති, ජරාවට පත්වීමක්, මරණයක් නොමැති නිර්වාණයයි.

උදෘතයන්

‘සෑම දෙයක්ම අනිත්‍යය ය. අනිත්‍යය යනු කුමක්ද ? ඇස අතිත්‍යය ය. දර්ශනය වන වස්තූන්(රූප), ඇසේ සංවේදීතාවය (චක්ඛු-සම්පාස), දැකීම නිසා ප්‍රසන්න අප්‍රසන්න ලෙස හෝ අප්හ‍රසන්න හෝ අප්ය‍රසන්න ලෙස දැනෙන දෙය(වේදයිත)ද අනිත්‍යය ය. මේලෙසම කණ නාසය දිය ශරීරය සහ මනස සමගද අනිත්‍යය ස්වභාවය බැඳී පවතී’

’සියලූම ස්ථාපිතයන් අනිත්‍යය ය’

‘උත්පාද (සමුදය) වන ඕනෑම දෙයක් අවසානයට පත්වීමට (නිරෝධ) ගොදුරු වෙයි’

ප්‍රවර්ගය:ත්‍රිලක්‍ෂණය
M.C. එෂර්

උපත 1898 ජුනි 17 , ලීයුවාඩන්, නෙදර්ලන්තය
විපත 1972 මාර්තු 27 [ වයස 73 ], ලේරන් , නෙදර්ලන්තය
ජාතිකත්වය ලන්දේසි
ක්ෂේත්‍ර ඇඳීම, ලිතෝග්‍රැෆි
ලැබූ සම්මාන නයිට් පදවිය
thumb|Escher (1971)
M.C. එෂර් [1898 ජුනි 17 – 1972 මාර්තු 27] ලන්දේසි ජාතික චිත්‍ර ශිල්පියෙකු වේ. ඔහු වඩා ප්‍රසිද්ධ ලී අච්චු මුද්‍රණය, ලිතෝග්‍රැෆි හා මෙද්සොනයිට් ශිල්පක්‍රමයෙහි වේ.ඔහුගේ මෙම අද්විතීය නිර්මාණ තුළින් අපරිමිත බව, ගෘහ නිර්මාණ ශිල්පය වැනි පුළුල් ක්ෂේත්‍ර විමසා තිබේ.

ප්‍රවර්ගය:1898 උපත්
ප්‍රවර්ගය:1972 මරණ
පැසින්

ජුලියස් මොඩෙකායි පින්කාස් (1885 මාර්තු 31 – 1930 ජුනි 05) බෙල්ජින් ජාතික චිත්‍ර ශිල්පියෙකු වන අතර ඔහු පැසින්, ජුල්ස් පැසින් සහ මොන්ට්පැනාස් කුමාරු යන අන්වර්ථ නාම වලින් හැදින්වෙයි.

අන්තර්ගතය

· 1 - මුල්කාලීන ජීවිතය

· 2 - ඇමරිකාව

· 3 - වෘත්තිය

· 4 - මරණය

· 5 - සටහන්

· 6 - යොමුව

· 7 - බාහිර සම්බන්ධයන්

මුල්කාලීන ජීවිතය

පැසින් උපත ලද්දේ බල්ගේරියාවේ විඩින් ප්‍රදේශයේදී වන අතර ඔහුගේ පියා ස්පාඤ්ඤ - සෙෆාඩික යුදෙව් ජාතිකයෙකු විය. ඔහුගේ මව සර්බියානු - ඉතාලි ජාතික කාන්තාවක් විය. ඔහු සිය මුල්කාලීන පුහුණුව වියනා සහ මියුනිච් ප්‍රදේශයන් හිදි ලබාගන්නා ලදී. ඔහු තම අනුවර්තනාමය වු පැසින් යන්න (මෙය පින්කාස් යන්නෙහි සුළු විකරණයක් වෙයි.) යන්න 1905 වසරේ මුල්භාගයේ පටන් භාවිත කිරීම ආරම්භ කරන ලදී. මෙම කාලය තුළදීම ඔහු මියුනිච්හි ප්‍රකාශයට පත් වු හාස්‍ය ජනක සගරාවක් වු සිම්ප්ලිසිසිමස් නම් සඟරාව සදහා චිත්‍ර නිර්මාණ සිදු කිරීම ආරම්භ කළේය. 1905 වසරේ දෙසැම්බර් මාසයේ දී ඔහු පැරිස් නගරය වෙත පැමිණියේය. ඒත් සමගම 20 වන සියවසේ අරම්භයේ දී පැරිසිය වෙත ගලා ආ කාලාත්මක නිර්මාණ කරුවන් පිරිසෙන් අයෙකු බවට ඔහු පත් විය. 1907 වසරේ දී පැසින්ට තවත් සිත්තරියක වු හර්මයින් ලියෝනට් කාටන් ඩේවිඩ් නම් කාන්තාව මුන ගැසුණු අතර ඔවුන් ආදර වන්තයන් බවට පත් විය. අනතුරුව 1914 ඔක්තෝබර් මස 03 වැනි දින පැසින් ඇමරිකාව බලා පිටත් වන තෙක්ම ඔවුහු එක්ව දිවි ගෙවුහ. පැසින් ඇමරිකාව බලා යාමෙන් අනතුරුව හර්මයින් ඩේවිඩ් තවදුරටත් සිය මව සමග පැරීසියේ ජීවත් වු අතර කෙසේ නමුත් 1914 ඔක්තෝබර් මස 31 වැනි දින පැසින්ගේ ඉල්ලීමට අනුව ඇයද ඇමරිකාව බලා පිටත් විය.


ප්‍රවර්ගය:ඉතාලි ජාතිකයෝ